****

Γιαννιτσά 4-08-2022

Διευθ/νση: Κ.Ασμανίδη 2 Αριθ. Πρωτ :860

Τηλ: 2382084380-371

2382024434

# ΑΝΑΚΟΙΝΩΣΗ

**Πρόσληψης Ωρομίσθιου Προσωπικού (28 ατόμων Καθηγητών Μουσικής διδασκαλίας – 1 άτομο**

**Καθηγητή Πληροφορικής - 4 άτομα Εκπαιδευτών καλλιτεχνικών εργαστηρίων) με σύμβαση εργασίας Ιδιωτικού Δικαίου Ορισμένου Χρόνου**

**Ο ΠΡΟΕΔΡΟΣ ΤΟΥ ΝΠΙΔ ΜΕ ΤΗΝ ΕΠΩΝΥΜΙΑ**

**ΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ ΠΟΛΙΤΙΣΜΟΥ ΚΑΙ ΑΝΑΠΤΥΞΗΣ ΠΕΛΛΑΣ**

**Έχοντας υπόψη:**

1. Τις διατάξεις του Π.Δ.524/80 (ΦΕΚ 143/Α).
2. Τις διατάξεις του άρθρου 14 παρ. 2 του ν. 2190/94 όπως τροποποιήθηκε και ισχύει με το άρθρο 1 του ν.3833/2010, σύμφωνα με τις οποίες δεν υπάγονται στις διατάξεις των κεφαλαίων Α’ Β’ και Γ’ του ν. 2190/94 «Οι λογοτέχνες, καλλιτέχνες και δημοσιογράφοι για απασχολήσεις που προσιδιάζουν στην ιδιότητά τους».
3. Τις διατάξεις των άρθρων 38 έως και 42 του Ν.4765/2021 ( ΦΕΚ6Α’)
4. Το με ΔΙΠΠ/Φ.1.9/539/11506/31-05-2010 έγγραφο του ΥΠ.ΕΣ.Α. & Η.Δ σύμφωνα με το οποίο εξακολουθούν να ισχύουν οι διατάξεις του Π.Δ 524/80 για προσωπικό που εξαιρείται των ρυθμίσεων του ν. 3812/09 (καλλιτεχνικό προσωπικό)
5. Τις υπ’ αριθμ. 46/2022,47/2022,48/2022 αποφάσεις του Δ.Σ. της ΔΗΚΕΠΑΠ για τη έγκριση δημοσίευσης πρόσκλησης εκδήλωσης ενδιαφέροντος για την πρόσληψη καθηγητών μουσικών, καθηγητή σχολής πληροφορικής και εκπαιδευτών στα καλλιτεχνικά εργαστήρια.
6. Το γεγονός ότι στο σκέλος των εξόδων του προϋπολογισμού της ΔΗΚΕΠΑΠ με ΚΑΕ:60.00.02.00 με τίτλο «Τακτικές αποδοχές Ωδείου» , ΚΑΕ: 60.00.10.00 με τίτλο « Τακτικές αποδοχές εργαζομένων στη σχολή πληροφορικής» και τέλος στον ΚΑΕ: 60.00.07.00 με τίτλο «Τακτικές αποδοχές εργαζομένων στα καλλιτεχνικά εργαστήρια» οικονομικού έτους 2022 έχουν εγγραφεί οι απαραίτητες πιστώσεις. Ανάλογες πιστώσεις θα εγγραφούν και στον προϋπολογισμό του επόμενου οικονομικού έτους 2023 επειδή οι συμβάσεις του εν λόγω προσωπικού λήγουν μετά την 31η -12-2022.
7. Την υπ’αριθμ. 21545/01-04-2022 Απόφαση έγκρισης από το Υπουργείο Εσωτερικών τμήμα τοπικής αυτοδιοίκησης για το προσωπικό με σχέση εργασίας ΙΔΟΧ (ΜΕ ΑΝΤΙΤΙΜΟ) η οποία κοινοποιήθηκε με το αριθ πρωτ:22052/05-04-2022 έγγραφο του ΥΠ.ΕΣ.

# ΠΙΝΑΚΑΣ Α΄ ΕΙΔΙΚΟΤΗΤΕΣ

|  |  |  |  |
| --- | --- | --- | --- |
| **ΚΑΤΗΓΟΡΙΑ ΑΝΤΙΚΕΙΜΕΝΟ** | **ΑΡΙΘΜΟΣ ΘΕΣΕΩΝ** | **ΕΚΠΑΙΔΕΥΤΙΚΗ ΒΑΘΜΙΔΑ** | **ΔΙΑΡΚΕΙΑ ΣΥΜΒΑΣΗΣ** |
| **ΩΔΕΙΟ /ΔΙΔΑΚΤΙΚΟ ΠΡΟΣΩΠΙΚΟ** | | | |
| Διδακτικό προσωπικό για πιάνο | 4 | ΠΕ/ΤΕ | Από την υπογραφή της σύμβασης και έως  9 μήνες |
| Διδακτικό προσωπικό για κλασική κιθάρα | 3 | ΠΕ/ΤΕ | Από την υπογραφή της σύμβασης και έως  9 μήνες |
| Διδακτικό προσωπικό για βιολί | 1 | ΠΕ/ΤΕ | Από την υπογραφή της  σύμβασης και έως 9 μήνες |
| Διδακτικό προσωπικό για βιολοντσέλο | 1 | ΠΕ/ΤΕ | Από την υπογραφή της  σύμβασης και έως 9 μήνες |
| Διδακτικό προσωπικό για φλάουτο | **1** | ΠΕ/ΤΕ | Από την υπογραφή της  σύμβασης και έως 9 μήνες |
| Διδακτικό προσωπικό για κλαρινέτο/σαξόφωνο | 1 | ΠΕ/ΤΕ | Από την υπογραφή της σύμβασης και έως  9 μήνες |
| Διδακτικό προσωπικό για τρομπέτα | 1 | ΠΕ/ΤΕ | Από την υπογραφή της σύμβασης και έως  9 μήνες |
| Διδακτικό προσωπικό για τρομπόνι | 1 | ΠΕ/ΤΕ | Από την υπογραφή της σύμβασης και έως  9 μήνες |
| Διδακτικό προσωπικό για μονωδία | 1 | ΠΕ/ΤΕ | Από την υπογραφή της σύμβασης και έως  9 μήνες |
| Διδακτικό προσωπικό για ανώτερα θεωρητικά μουσικής (προαπαιτούμενο ο τίτλος καθηγητή αρμονίας και αντίστιξης, σύμφωνα με το ΥΠΠΟΑ) | 1 | ΠΕ/ΤΕ | Από την υπογραφή της σύμβασης και έως  9 μήνες |
| Διδακτικό προσωπικό για θεωρητικά μουσικής | 2 | ΠΕ/ΤΕ | Από την υπογραφή της  σύμβασης και έως 9 μήνες |
| Διδακτικό προσωπικό για Βυζαντινή μουσική | 1 | ΠΕ/ΤΕ | Από την υπογραφή της σύμβασης και έως  9 μήνες |
| Διδακτικό προσωπικό για Κρητική Λύρα | 1 | ΠΕ/ΤΕ/ΔΕ | Από την υπογραφή της σύμβασης και έως  9 μήνες |
| Διδακτικό προσωπικό για Ποντιακή Λύρα | 1 | ΠΕ/ΤΕ/ΔΕ | Από την υπογραφή της σύμβασης και έως  9 μήνες |
| Διδακτικό προσωπικό για παραδοσιακό κλαρίνο | 1 | ΠΕ/ΤΕ/ΔΕ | Από την υπογραφή της σύμβασης και έως  9 μήνες |
| Διδακτικό προσωπικό για παραδοσιακά κρουστά/θεωρία ρυθμών | 1 | ΠΕ/ΤΕ/ΔΕ | Από την υπογραφή της σύμβασης και έως  9 μήνες |
| Διδακτικό προσωπικό για μπουζούκι/λαϊκή κιθάρα | 1 | ΤΕ/ΔΕ | Από την υπογραφή της σύμβασης και έως  9 μήνες |
| Διδακτικό προσωπικό για ακορντεόν | 1 | ΠΕ/ΤΕ/ΔΕ | Από την υπογραφή της σύμβασης και έως  9 μήνες |
| Διδακτικό προσωπικό για ηλεκτρική κιθάρα/ηλεκτρικό μπάσο | 1 | ΠΕ/ΤΕ/ΔΕ | Από την υπογραφή της σύμβασης και έως  9 μήνες |
| Διδακτικό προσωπικό για συμφωνικά κρουστά -ντραμς | 1 | ΠΕ/ΤΕ/ΔΕ | Από την υπογραφή της  σύμβασης και έως 9 μήνες |
| Διδακτικό προσωπικό για Μουσική αγωγή - προπαιδεία | 1 | ΠΕ | Από την υπογραφή της σύμβασης και έως  9 μήνες |
| Διδακτικό προσωπικό για μάθημα Διεύθυνσης Χορωδίας/Διευθυντής χορωδίας Τμημάτων του Α.Δ.Ω.Γ. | 1 | ΠΕ/ΤΕ | Από την υπογραφή της σύμβασης και έως  9 μήνες |
| **ΣΥΝΟΛΟ ΘΕΣΕΩΝ** | **28** |  |  |

|  |  |  |  |
| --- | --- | --- | --- |
| **ΣΧΟΛΗ ΠΛΗΡΟΦΟΡΙΚΗΣ /ΚΑΘΗΓΗΤΗΣ ΔΙΔΑΣΚΑΛΙΑΣ ΠΛΗΡΟΦΟΡΙΚΗΣ** | | | |
| Διδακτικό προσωπικό για εκμάθηση Η/Υ | 1 | ΠΕ/ΤΕ | Από την υπογραφή της σύμβασης και έως  9 μήνες |
| **ΣΥΝΟΛΟ ΘΕΣΕΩΝ** | **1** |  |  |
|  |  |  |  |
| **ΚΑΛΛΙΤΕΧΝΙΚΑ ΕΡΓΑΣΤΗΡΙΑ /ΚΑΛΛΙΤΕΧΝΙΚΟ ΕΚΠΑΙΔΕΥΤΙΚΟ ΠΡΟΣΩΠΙΚΟ** | | | |
| Διδακτικό προσωπικό εκμάθησης χαλκογραφίας | 1 | ΔΕ | Από την υπογραφή της σύμβασης και έως  8 μήνες |
| Διδακτικό προσωπικό εκμάθησης ζωγραφικής | 1 | ΠΕ/ΤΕ/ΔΕ | Από την υπογραφή της σύμβασης και έως  8 μήνες |
| Διδακτικό προσωπικό εκμάθησης δημιουργικές κατασκευές | **1** | ΔΕ | Από την  υπογραφή της  σύμβασης και  έως8 μήνες |
| Διδακτικό προσωπικό για εκμάθησης πλεκτικής | **1** | ΔΕ | Από την υπογραφή της σύμβασης και έως 8μήνες |
| **ΣΥΝΟΛΟ ΘΕΣΕΩΝ** | **4** |  |  |

|  |  |
| --- | --- |
| **ΠΙΝΑΚΑΣ Β΄: ΑΠΑΙΤΟΥΜΕΝΑ ΠΡΟΣΟΝΤΑ** | |
| **Κατηγορία /**  **Εκπαιδευτική βαθμίδα** | **Τίτλος σπουδών και λοιπά απαιτούμενα (τυπικά & ειδικά) προσόντα** |
| ΠΕ/ΜΟΥΣΙΚΏΝ | 1. Πτυχίο αντίστοιχης ειδίκευσης Τμημάτων Μουσικών Σπουδών αναγνωρισμένων Πανεπιστημίων ημεδαπής ή άλλης ισότιμης ανώτατης σχολής αλλοδαπής |
| ΤΕ/ΜΟΥΣΙΚΩΝ | 1. Πτυχίο ή Δίπλωμα αντίστοιχης μουσικής ειδίκευσης αναγνωρισμένου μη ανώτατου εκπαιδευτικού ιδρύματος της ημεδαπής (Ωδείου) ή πτυχίο μουσικής ειδικότητας του άρθρου 8 παρ. 5 του Ν. 2158/1993 (Α΄109) ή πτυχίο ισότιμο και αντίστοιχο της αλλοδαπής **και** 2. Απολυτήριο εξατάξιου Γυμνασίου ή Λυκείου της ημεδαπής ή ισότιμο της αλλοδαπής. |
| ΔΕ/ΜΟΥΣΙΚΩΝ | 1 Απολυτήριο εξατάξιου Γυμνασίου ή Λυκείου της ημεδαπής ή ισότιμο της αλλοδαπής **και**  2. Βεβαίωση περάτωσης σπουδών αντίστοιχου μουσικού αντικειμένου από αναγνωρισμένο μη ανώτατο εκπαιδευτικού ιδρύματος της ημεδαπής (Ωδείο).  Σημ. Σε περίπτωση μη υπαρχόντων υποψηφίων με την απαιτούμενη  βεβαίωση, γίνονται δεκτοί υποψήφιοι με επαρκείς μουσικές γνώσεις προσηκόντως αποδεικνυόμενες (αρ. 1, παρ. ε, ΠΔ 476/81) |
| ΠΕ/ΤΕ ΚΑΘΗΓΗΤΗ ΠΛΗΡΟΦΟΡΙΚΗΣ | 1.Τίτλοι Σπουδών: Πτυχίο Α.Ε.Ι. ή Δίπλωμα Πληροφορικής ή Πληροφορικής και Τηλεπικοινωνιών ή Επιστήμης των Υπολογιστών ή Εφαρμοσμένης Πληροφορικής της ημεδαπής ή ισότιμα πτυχία αντίστοιχης ειδικότητας της αλλοδαπής, καλή γνώση Αγγλικών, βεβαίωση εκπαιδευτικής επάρκειας ενηλίκων της μη τυπικής εκπαίδευσης. Τα πτυχία εξωτερικού να έχουν αναγνωριστεί από το ΔΟΑΤΑΠ και να αναφέρεται στα Ελληνικά η ειδικότητα. |
| ΠΕ/ΤΕ ΚΑΛΛΙΤΕΧΝΙΚΑ ΖΩΓΡΑΦΙΚΗΣ | Τίτλοι Σπουδών: Πτυχίο ή δίπλωμα Εικαστικών Τεχνών με κατεύθυνση  Ζωγραφικής ή Εικαστικών και Εφαρμοσμένων Τεχνών με κατεύθυνση ή ειδίκευση Ζωγραφικής ή Πλαστικών Τεχνών και Επιστημών της Τέχνης κατεύθυνσης Εικαστικών ή Εικαστικών και Εφαρμοσμένων Τεχνών ΑΕΙ ή και ΤΕΙ ή το ομώνυμο πτυχίο ή δίπλωμα  Ελληνικού Ανοικτού Πανεπιστημίου (Ε.Α.Π) ΑΕΙ ή Προγραμμάτων Σπουδών Επιλογής  (Π.Σ.Ε) ΑΕΙ της ημεδαπής ή αλλοδαπής. Τα πτυχία εξωτερικού να έχουν αναγνωριστεί από το ΔΟΑΤΑΠ και να αναφέρεται στα Ελληνικά η ειδικότητα. |
| ΔΕ /ΚΑΛΛΙΤΕΧΝΙΚΑ ΕΡΓΑΣΤΗΡΙΑ | Βεβαίωση μαθητείας καλλιτεχνικών σπουδών, από ΙΕΚ ή Ιδιωτική σχολή ή εργαστήρι. |

|  |  |
| --- | --- |
|  | **Τίτλοι σπουδών πέραν της ειδικότητας.** |
| ΓΙΑ ΟΛΕΣ ΤΙΣ ΘΕΣΕΙΣ | **Καλλιτεχνική δραστηριότητα**: Καλλιτεχνική δραστηριότητα αποδεδειγμένη: Συναυλίες (συμμετοχή σε επαγγελματική ορχήστρα, συμμετοχή ως σολίστ, διεθνή καλλιτεχνική σταδιοδρομία, ρεσιτάλ, συναυλίες μουσικής δωματίου), ηχογραφήσεις, δισκογραφία, συνέδρια, εκδόσεις, διαλέξεις, σεμινάρια, συγγραφή σχετικού βιβλίου, δημοσιεύσεις, μελέτες, άρθρα, ειδικά εκπαιδευτικά προγράμματα, συστάσεις-διακρίσεις κλπ  **Παιδαγωγικές Σπουδές:** Από αναγνωρισμένα μουσικά ιδρύματα εσωτερικού ή εξωτερικού, σεμινάρια, συνέδρια, ημερίδες. καθώς και από αναγνωρισμένες μη- μουσικές παιδαγωγικές σχολές και τμήματα πανεπιστημιακών ιδρυμάτων εσωτερικού ή του εξωτερικού.  **Προϋπηρεσία στο αντικείμενο:** Ως διδακτική εμπειρία νοείται η απασχόληση με σχέση εργασίας ή σύμβαση έργου στα μουσικά ιδρύματα εποπτείας Υπουργείου Πολιτισμού, Παιδείας και Θρησκευμάτων, σε καθήκοντα συναφή προς το αντικείμενο των προς πλήρωση θέσεων. Στην βεβαίωση πρέπει να αναγράφεται  και ο αριθμός πρόσληψης του Υπουργείου Πολιτισμού, Παιδείας και Θρησκευμάτων (για τα αναγνωρισμένα τμήματα) |
|  |  |

Η αναλυτική μοριόδοτηση αποτυπώνεται στο τέλος στο ΠΑΡΑΡΤΗΜΑ Α’ της ΠΡΟΣΚΛΗΣΗΣ

### ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ

Οι Υποψήφιοι θα πρέπει:

1. Να είναι Έλληνες πολίτες
2. Οι υποψήφιοι όλων των ειδικοτήτων πρέπει να είναι 18 έως 65 ετών

Να έχουν την υγεία και τη φυσική καταλληλότητα που τους επιτρέπει την εκτέλεση των καθηκόντων της ειδικότητας που επιλέγουν.

1. Να μην έχουν κώλυμα κατά το άρθρο 16 του ν. 3584/07.

Οι άνδρες μέχρι την λήξη της προθεσμίας υποβολής των αιτήσεων να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές.

### ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ - ΔΙΕΥΚΡΙΝΗΣΕΙΣ

Οι ενδιαφερόμενοι δηλώνουν συμμετοχή συμπληρώνοντας αίτηση στην οποία αναφέρουν ρητά τη θέση που διεκδικούν. **Έχουν δικαίωμα να υποβάλλουν και πέραν από μία αίτηση.**

Μαζί με την αίτησή τους πρέπει να υποβάλλουν υποχρεωτικά τα εξής δικαιολογητικά:

### Α) ΥΠΟΧΡΕΩΤΙΚΑ

1. Φωτοαντίγραφο των δύο όψεων του ατομικού δελτίου ταυτότητας
2. Φωτοαντίγραφο των τίτλων των σπουδών τους συμπεριλαμβανομένης και της επιμόρφωσης. Σε περίπτωση πτυχίου ή τίτλου σπουδών της αλλοδαπής, επίσημη μετάφραση αυτού στην ελληνική γλώσσα, όπως ορίζουν οι κείμενες διατάξεις ( άρθρο 29 Π\_ 50/2001). Τα ξενόγλωσσα δικαιολογητικά πρέπει να συνοδεύονται από τις νόμιμες μεταφράσεις. Οι τίτλοι σπουδών του εξωτερικού πρέπει να συνοδεύονται από πράξη ή βεβαίωση του οικείου οργάνου (ΔΟΑΤΑΠ, ΔΙΚΑΤΣΑ) με την οποία αναγνωρίζονται ως ισότιμοι και αντίστοιχοι προς τίτλους που απονέμονται από τα Εκπαιδευτικά Ιδρύματα της ημεδαπής.
3. Υπεύθυνη Δήλωση του Ν. 1599/86, όπου δηλώνεται τυχόν απασχόληση σε Δημόσιο ή ιδιωτικό εκπαιδευτικό ίδρυμα (παράλληλη απασχόληση).
4. Βεβαίωση προϋπηρεσίας στο αντικείμενο, η οποία θα πρέπει να έχει επιμερισμένα τα διδακτικά έτη σε ακαδημαϊκά (πχ 2018-2019) και ανά διδακτική ώρα με συνολικό αριθμό ωρών ανά έτος.
5. Βεβαίωση ανεργίας από τον ΟΑΕΔ πρόσφατης έκδοσης.
6. Αποκλείεται η απόδειξη με υποβολή υπεύθυνης δήλωσης και κάρτας ανεργίας.
7. Πιστοποιητικό Οικογενειακής Κατάστασης, πρόσφατης έκδοσης
8. Βιογραφικό σημείωμα
9. Υπεύθυνη δήλωση του Ν. 1599/86 στην οποία να δηλώνεται:
   1. Η εκπλήρωση των στρατιωτικών υποχρεώσεων (μόνο για άνδρες) ή η νόμιμη απαλλαγή και η αιτία απαλλαγής. Κάθε πράξη του βίου του η οποία θα ασκούσε επιρροή στην κρίση της καταλληλότητας του για την υπηρεσία που προορίζεται, ιδιαίτερα δε εάν τυχόν έχει καταδικαστεί λόγω ποινικού αδικήματος.
10. Ότι δεν τελεί υπό απαγόρευση ή δικαστική αντίληψη και
    1. Ότι δεν παραπέμφθηκε με τελεσίδικο Βούλευμα για κάποιο από τα αναφερόμενα στο άρθρο 22 του Π.Δ/τος 611/77 εγκλήματα έστω και εάν δεν επακολούθησε ποινική δίκη λόγω παραγραφής, καθώς και εάν εκκρεμεί εναντίον του κατηγορία για οποιοδήποτε πλημμέλημα ή κακούργημα
    2. Ότι έχει διαβάσει την πρόσκληση και αποδέχεται τους όρους αυτής .

# Παρατηρήσεις-Διευκρινήσεις

* Τα δικαιολογητικά προσκομίζονται με τη σειρά που εμφανίζονται στην πρόσκληση και γίνονται δεκτά, εφόσον κατατίθενται εμπρόθεσμα.
* Οι επιτυχόντες θα προσληφθούν μόνο εάν υπάρχει διαθεσιμότητα σπουδαστών στο ειδικό αντικείμενο οργάνου ή υποχρεωτικού μαθήματος για το ωδείο και αντίστοιχα το ίδιο θα ισχύει για τη σχολή πληροφορικής και τα καλλιτεχνικά εργαστήρια.
* Σε περίπτωση επιτυχόντα ο οποίος δεν αποδεχτεί τη θέση, προσλαμβάνεται ο αμέσως επόμενος επιλαχόν του πίνακα που θα αναρτηθεί.
* Οι ενδιαφερόμενοι μπορούν να καταθέσουν τις αιτήσεις τους είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή.
* Το εβδομαδιαίο ωρολόγιο πρόγραμμα απασχόλησης του επιτυχόντα δύναται να προσαρμόζεται, με δυνατότητα αύξησης ή μείωσης των ωρών εργασίας του, ανάλογα με τις ανάγκες που θα προκύψουν στο Ωδείο, στη σχολή πληροφορικής και στα καλλιτεχνικά εργαστήρια και δε θα μπορεί να υπερβαίνει τις 40 ώρες εβδομαδιαίος.
* Επιτυχόντες που προσλαμβάνονται ως καθηγητές του Α.Δ.Ω.Γ. και δεν αναλαμβάνουν για οποιονδήποτε λόγο υπηρεσία εντός πέντε (5) ημερών από την ανακοίνωση της πρόσληψής τους ή αναλαμβάνουν υπηρεσία και παραιτούνται κατά τη διάρκεια του διδακτικού έτους διαγράφονται από τους πίνακες για το σχολικό έτος που διανύεται κατά την ανακοίνωση της πρόσληψης. Για τους επιτυχόντες που αναλαμβάνουν τελειόφοιτους σπουδαστές και παραιτούνται κατά τη διάρκεια του διδακτικού έτους διαγράφονται από τους πίνακες για το σχολικό έτος που διανύεται κατά την ανακοίνωση της πρόσληψης και για τα δύο επόμενα έτη.

### ΕΠΙΛΟΓΗ - ΑΝΑΡΤΗΣΗ ΠΙΝΑΚΩΝ - ΥΠΟΒΟΛΗ ΕΝΣΤΑΣΕΩΝ

Η επιλογή των υποψηφίων θα γίνει από την Επιτροπή Επιλογής Προσωπικού, του άρθρου 4 παρ. 1 του Π.Δ. 524/1980, που θα συσταθεί με σχετική απόφαση του Διοικητικού Συμβουλίου της Δημοτικής Κοινωφελούς Επιχείρησης Πολιτισμού και Ανάπτυξης Πέλλας, ειδικότερα για την πρόσληψη των καθηγητών του Ωδείου θα συμμετέχει και ο καλλιτεχνικός Διευθυντής ο οποίος θα έχει προηγηθεί η πρόσληψή του και θα συμβάλει ουσιαστικά με τη γνώση του στην σωστή και διαφανή αξιολόγηση .

Μετά το πέρας της δεκαήμερης (10) προθεσμίας κατάθεσης των αιτήσεων και δικαιολογητικών Επιτροπή Επιλογής Προσωπικού θα συνέλθει στα γραφεία της Δημοτικής Κοινωφελούς Επιχείρησης Πολιτισμού και Ανάπτυξης Πέλλας (Κ.Ασμανίδη 2 - 2ος όροφος) κατά την μέρα και ώρα που θα οριστεί από την ίδια την επιτροπή για να ελέγξει τα δικαιολογητικά των υποψηφίων και να καταρτίσει πίνακα κατ’ αξιολογική σειρά, σύμφωνα με τις διατάξεις του άρθρου 5 του Π.Δ.

524/1980. Ο πίνακας των επιλεγομένων ισχύει επί ένα έτος από της καταρτίσεώς του, η δε πρόσληψη αυτών ενεργείται κατά την σειρά του πίνακα. Ο πίνακας κατάταξης των υποψηφίων αναρτάται στον πίνακα ανακοινώσεων της επιχείρησης και στην ιστοσελίδα της ΔΗΚΕΠΑΠ [www.dikepap.gr.](http://www.dikepap.gr/) Κατά του ανωτέρω πίνακα οι ενδιαφερόμενοι μπορούν να υποβάλλουν ενστάσεις, ενώπιον του Δ.Σ. της επιχείρησης μέσα σε αποκλειστική προθεσμία, η οποία λήγει μετά την πάροδο τριών (3) ημερολογιακών ημερών από την ανάρτηση. Στη συνέχεια το Δ.Σ. είναι αρμόδιο μετά από πρόταση της σχετικής επιτροπής να προβεί στη λήψη απόφασης για την πρόσληψη των επιτυχόντων .

### ΠΡΟΘΕΣΜΙΑ ΚΑΙ ΤΟΠΟΣ ΥΠΟΒΟΛΗΣ ΑΙΤΗΣΕΩΝ – ΔΗΜΟΣΙΕΥΣΗ ΠΡΟΚΗΡΥΞΗΣ

Οι ενδιαφερόμενοι μπορούν να αναζητήσουν ολόκληρη την προκήρυξη πρόσληψης στην ιστοσελίδα του Δήμου Πέλλας και της ΔΗΚΕΠΑΠ ή να την παραλάβουν από τα γραφεία

της Δημοτικής Κοινωφελούς Επιχείρησης Πολιτισμού και Ανάπτυξης Πέλλας» (Κ. Ασμανίδη 2

– 2ος όροφος) καθημερινά κατά τις εργάσιμες ημέρες και ώρες από 8:00 π.μ. έως 14:00 μ.μ. Η υποβολή των αιτήσεων και των δικαιολογητικών πρέπει να πραγματοποιηθεί μέσα σε προθεσμία δέκα (10) ημερολογιακών ημερών από την επομένη εργάσιμη της ημερομηνίας δημοσίευσης περίληψης της παρούσας σε δύο εφημερίδες του Νομού Πέλλας καθώς και στη Διαύγεια, στα γραφεία της επιχείρησης καθημερινά κατά τις εργάσιμες ημέρες και ώρες από 8:00 π.μ. έως 14:00 μ.μ.

ΠΑΡΑΡΤΗΜΑ Α΄ ΤΡΟΠΟΣ ΑΞΙΟΛΟΓΗΣΗΣ

## Η αξιολόγηση του προσωπικού θα γίνει με βάση του παρακάτω πίνακα. Στην τελευταία στήλη παρουσιάζεται η βαρύτητα του κάθε άξονα κριτηρίων στην τελική βαθμολογία όλων των υποψηφίων .Η γενική προϋπηρεσία μοριοδοτείται ανεξάρτητα του φορέα που πραγματοποιήθηκε. Προϋπηρεσία που πραγματοποιήθηκε σε ένα ακαδημαϊκό έτος ανεξάρτητα αν είναι σε περισσότερους του ενός φορέα μοριοδοτείται ως προϋπηρεσία ενός έτους.

**Μ ΟΡΙΟΔΟΤΗΣΗ ΔΙΔΑΚΤΙΚΟΥ ΠΡΟΣΩΠΙΚΟΥ ΩΔΕΙΟΥ**

**1.ΣΠΟΥΔΕΣ : ΜΕΓΙΣΤΟΣ ΑΡΙΘΜΟΣ ΜΟΡΙΩΝ 40**

**1.1Τίτλοι Ωδείων**

Δίπλωμα αντίστοιχης μουσικής ειδίκευσης αναγνωρισμένου μη ανωτάτου εκπαιδευτικού ιδρύματος: 4 μόρια

Δίπλωμα αντίστοιχης μουσικής ειδίκευσης αναγνωρισμένου μη ανωτάτου εκπαιδευτικού ιδρύματος με Άριστα και διάκριση (βραβείο, αριστείο, τιμητική διάκριση κλπ.): 6μόρια

Πτυχίο αντίστοιχης μουσικής ειδίκευσης αναγνωρισμένου μη ανωτάτου εκπαιδευτικού ιδρύματος: 2 μόρια

Πτυχίο αντίστοιχης μουσικής ειδίκευσης αναγνωρισμένου μη ανωτάτου εκπαιδευτικού ιδρύματος με Άριστα: 3 μόρια

**1.2 Πανεπιστημιακοί τίτλοι**

Διδακτορικό Δίπλωμα Μουσικολογίας ή Μουσικών Τεχνών: 15 (αυτοτελής μοριοδότηση)

Μεταπτυχιακό Δίπλωμα Μουσικολογίας ή Μουσικών Τεχνών: 6

Πτυχίο Μουσικών Σπουδών ή Μουσικής Επιστήμης και Τέχνης Ανώτατου Εκπαιδευτικού Ιδρύματος: 4

\*Ειδικότερα, για τους εκπαιδευτικούς πτυχιούχους ιδρυμάτων του εξωτερικού, απαιτείται:  
i) Πράξη αναγνώρισης από το ΔΙ.Κ.Α.Τ.Σ.Α, ή το Ι.Τ.Ε. για την ισοτιμία και αντιστοιχία του τίτλου καθώς και αντιστοιχία της βαθμολογικής κλίμακας αυτού με τη βαθμολογική κλίμακα των ημεδαπών τίτλων ή πιστοποιη-τικό αναγνώρισης από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης(Δ.Ο.Α.Τ.Α.Π.) περί ισοτιμίας και αντιστοιχίας καθώς και αντιστοιχία της βαθμολογικής κλίμακας αυτών με τη βαθμολογική κλίμακα των ημεδαπών τίτλων

### 2.ΓΕΝΙΚΗ ΠΡΟΥΠΗΡΕΣΙΑ : ΜΕΓΙΣΤΟΣ ΑΡΙΘΜΟΣ ΜΟΡΙΩΝ 25

**2.1Διδακτική προϋπηρεσία στο γνωστικό αντικείμενο (σε ακαδημαϊκά έτη)**

Διδακτική προϋπηρεσία

από 1 έως και 5 ακαδημαϊκά έτη : 10 μόρια Διδακτική προϋπηρεσία

από 6 έως και 10 ακαδημαϊκά έτη : 5 επιπλέον μόρια Διδακτική προϋπηρεσία

άνω των 10 ακαδημαϊκών ετών:5 επιπλέον μόρια

Διδακτική προϋπηρεσία στον οικείο Φορέα (Αλεξάνδρειο Δημοτικό Ωδείο Γιαννιτσών): 1 μόριο για κάθε ακαδημαϊκό έτος έως και 5 μόρια

### 3.ΚΑΛΛΙΤΕΧΝΙΚΗ ΔΡΑΣΤΗΡΙΟΤΗΤΑ : ΜΕΓΙΣΤΟΣ ΑΡΙΘΜΟΣ ΜΟΡΙΩΝ 20

**3.1 Καλλιτεχνική δραστηριότητα οργάνων** λογίζεται:

Καλλιτεχνική δραστηριότητα του ιδίου (ρεσιτάλ, συμμετοχές σε επαγγελματικές ορχήστρες, συμμετοχές σε πανελλήνια και διεθνή φεστιβάλ): 5 μόρια

Διάκριση μαθητών (σε πανελλήνιους ή διεθνείς διαγωνισμούς, στις πανελλαδικές εξετάσεις όσον αφορά την εισαγωγή σε Τμήματα Μουσικών Σπουδών ΑΕΙ): 5 μόρια

Επίβλεψη και απόδοση πτυχίων-διπλωμάτων ως ειδικός καθηγητής: 5 μόρια

Πιστοποιημένη παιδαγωγική και διδακτική επάρκεια (Πτυχίο Τμήματος Μουσικών Σπουδών ΑΕΙ ή ΑΣΠΑΙΤΕ): 5 μόρια

**3.2 Καλλιτεχνική δραστηριότητα θεωρητικών** λογίζεται:

Καλλιτεχνική δραστηριότητα του ιδίου (βραβεία σε διαγωνισμούς σύνθεσης, ενορχηστρώσεις για καλλιτέχνες, έκδοσεις ηχογραφήματων με έργα του ιδίου, συμμετοχές σε πανελλήνια και διεθνή φεστιβάλ): 5 μόρια

Διάκριση μαθητών (Διαγωνισμοί σύνθεσης, επιτυχία σε πανελλαδικές εξετάσεις (Ειδικά μαθήματα όσον αφορά την εισαγωγή σε Τμήματα Μουσικών Σπουδών ΑΕΙ, εισαγωγή στο κύκλο ανώτερων θεωρητικών του Κρατικού Ωδείου Θεσσαλονίκης) : 5 μόρια

Επίβλεψη και απόδοση πτυχίων-διπλωμάτων ως ειδικός καθηγητής: 5 μόρια

Εμπειρία ομαδικών μαθημάτων, διεύθυνση μουσικών συνόλων και πιστοποιημένη παιδαγωγική και διδακτική επάρκεια (Πτυχίο Τμήματος Μουσικών Σπουδών ΑΕΙ ή ΑΣΠΑΙΤΕ): 5 μόρια

### 3.3 Καλλιτεχνική δραστηριότητα μουσικής προπαιδείας λογίζεται:

Καλλιτεχνική και συγγραφική δραστηριότητα του ιδίου (Σεμινάρια, διαλέξεις, ημερίδες, έκδοση συγγραφικού έργου κ.λπ.): 5 μόρια

Συναυλίες μαθητών μουσικής προπαιδείας: 5 μόρια

Εκπαιδευτικό πρόγραμμα παρουσίασης οργάνων-μουσικό εργαστήρι-ορχηστρική ομάδα: 5 μόρια

: 5 μόρια

Πιστοποιημένη παιδαγωγική και διδακτική επάρκεια (Πτυχίο Τμήματος Μουσικών Σπουδών ΑΕΙ-μουσικοπαιδαγωγική κατεύθυνση ή ΑΣΠΑΙΤΕ): 5 μόρια

### ΚΟΙΝΩΝΙΚΑ ΚΡΙΤΗΡΙΑ : ΜΕΓΙΣΤΟΣ ΑΡΙΘΜΟΣ ΜΟΡΙΩΝ 5

Γονέας: 1 μόριο (για 1 έως 3 παιδιά)

Πολύτεκνος γονέας: 1 επιπλέον μόριο

Μονογονέας: 1 επιπλέον μόριο

Μέλος οικογένειας ΑΜΕΑ: 2 επιπλέον μόρια

* (προσοχή στο συγκεκριμένο άξονα η βαθμολογία των υποψηφίων είναι το μέγιστο 5, ακόμα και αν προκύπτουν από τα προσωπικά τους στοιχεία περισσότερα μόρια)
* Σ ε περίπτωση ισοβαθμίας προκρίνεται το σύνολο των μορίων στις παρακάτω κατηγορίες με τη σειρά που παρουσιάζονται

**Ο ΠΡΟΕΔΡΟΣ ΤΗΣ ΔΗ.Κ.Ε.Π.Α.Π**

**ΦΑΚΚΑΣ ΑΠΟΣΤΟΛΟΣ**